kardosdrur/scandi-wiki huggingface dataset:
Le merle noir

Le merle noir ("Solsorten") er et stykke kammermusik af den franske komponist Olivier Messiaen for fløjte og klaver. Det blev skrevet og uropført i 1952 og er komponistens korteste selvstændigt udgivne værk, idet det blot varer lige over fem minutter. Dette værk er blevet en væsentlig del af det franske repertoire for fløjte og klaver. Kompositionen blev lavet som bestillingsarbejde til den bundne opgave ved fløjtekonkurrencen på Conservatoire de Paris, hvor Messiaen var professor. Vinderne af førsteprisen i fløjtekonkurrencen det år var Daniel Morlier, Jean Eustache, Jean Ornetti, Régis Calle og Alexander Murray. Messiaen havde en altopslugende livslang interesse for ornitologi og i særdeleshed fuglesang. Selvom det ikke var det første af Messiaens værker, der indlemmende stilliseret fuglesang, var Le merle noir det tidligste af hans stykker, der var baseret primært på fuglesang, og det varslede om Messiaens senere, mere udvidede fuglesangsinspirerede stykker.

Kilder 
 
 Paul Griffiths: "Olivier Messiaen", Grove Music Online, ed. L. Macy (Hentet 2007-03-31), (adgang med abonnement)

Referencer 

Værker fra 1952
Kammermusikalske værker
Værker for fløjte
Værker af Olivier Messiaen
Florent Manaudou

Florent Manaudou (født 12. november 1990 i Villeurbanne, Rhône) er en fransk mandlig svømmer. Han er lillebror til svømmeren Laure Manaudou. Han vandt sin første olympiske guldmedalje ved OL i London i 2012. Til dagligt svømmer han i den sydfranske svømmeklub CN Marseille. Han er indehaver af verdensrekorden i 50 m rygcrawl på kortbane.

Privat 
Hans kæreste er den danske svømmer Pernille Blume. I september 2021 blev de forlovet.

Referencer

Eksterne henvisninger 

 
 
 

Svømmere fra Frankrig
Deltagere for Frankrig ved sommer-OL 2012
Deltagere for Frankrig ved sommer-OL 2016
Deltagere for Frankrig ved sommer-OL 2020
Olympiske mestre fra Frankrig
Olympiske sølvmedaljevindere fra Frankrig
Medaljevindere ved sommer-OL 2012 
Medaljevindere ved sommer-OL 2016 
Medaljevindere ved sommer-OL 2020
Svømmere ved sommer-OL 2012
Svømmere ved sommer-OL 2016
Svømmere ved sommer-OL 2020
Frankrig ved sommer-OL 1896

Frankrig ved sommer-OL 1896. Tretten sportsudøvere fra Frankrig, alle mænd, deltog i syv sportsgrene under de første moderne olympiske lege 1896 i Athen. Frankrig kom på fjerdeplads med medaljefordelingen fem guld-, fire sølv- og to bronzemedaljer.

Medaljer

Det blev ikke uddelt guld, sølv og bronzemedaljer under sommer-OL 1896 i Athen. Vinderen fik en sølvmedalje, og den som kom på andenpladsen fik bronze. Det var først under sommer-OL 1904 det blev uddelt medaljer til de tre bedste, men IOC har med tilbagevirkende kraft besluttet at medaljefordelingen også gælder for de olympiske lege 1896 i Athen og 1900 i Paris.

Guldmedaljer

Sølvmedaljer

Bronzemedaljer 

Lande ved sommer-OL 1896
1896
Tito Jackson

Toriano Adaryll "Tito" Jackson (født 15. oktober 1953 i Gary, Indiana) er en amerikansk sanger og guitarist. 

Tito Jackson er et af de originale medlemmer af The Jackson 5 og The Jacksons, der opnåede stor popularitet i slutningen af 1960'erne på pladeselskabet Motown og senere i 1970'erne på pladeselskabet Epic Records.

Eksterne henvisninger 
  

Sangere fra USA
Guitarister fra USA
Personer fra Gary
Marlon Jackson

Marlon Jackson (født 12. marts 1957) er en amerikansk sanger og danser, og en af Michael Jackson's mange brødre. Marlon Jackson var med i bandet The Jackson 5.

Marlon havde en tvillingbror, Brandon, der dog døde ved fødslen.

Marlon har siden august 1975 med Carol Parker, med hvem han har to døtre og en søn.

Diskografi 
 Baby Tonight (1987)

Filmografi 
 Nell (1994)

Eksterne henvisninger 
  

Sangere fra USA
Personer fra Gary
Tvillinger fra USA
Cubit

Cubit er en traditionel længdeenhed, baseret på længden af underarmen. Forskellige cubit længder har været anvendt i mange dele af verden i antikken, i middelalderen og nyere tid.

Den ægyptiske hieroglyf for cubit viser symbolet af en underarm. Den almindelige cubit blev underinddelt i 6 hænder af 4 fingre hver. Den kongelige cubit blev underinddelt i 7 hænder af 4 fingre hver. Overlevende cubit stokke har længder på mellem 52,3 og 52,9 cm.

Over tid er forskellige cubits mål og variationer på cubit eksisteret:
 Almindelig cubit: 6 hænder, eller 24 fingre
 Kongelig cubit: 7 hænder, eller 28 fingre

Etymologi 

Det engelske ord 'cubit' kommer fra latin cubitum 'albue', fra verbet cubāre, -cumbĕre  'at ligge ned'.

Den ægyptiske royal cubit og Sumeriske Nippur cubit 

De tidligste attesterede standardmål er fra Det gamle Riges pyramider i Ægypten og blev kaldt royal cubit (mahe). Længden af en royal cubit var mellem 523 og 529 mm, og blev underinddelt i 7 palms af 4 digits hver, for en i alt 28 underinddelt mål. Bevis for en royal cubit enhed er kendt fra Det gamle Riges arkitektur, fra så tidligt som ved konstruktionen af Djosers trappepyramide fra omkring 2.700 f.Kr.

I 1916 i de sidste år af det Osmanniske Rige og i midten af 1. verdenskrig fandt den tyske assyriolog Eckhard Unger en stang af en kobberlegering, da han lavede en arkæologisk udgravning ved Nippur. Stangen dateres tilbage til ca. 2650 f.Kr. og Unger hævdede at den var blevet anvendt som en målestok standard. Denne irregulært udformede og irregulært markerede graduated rule skulle i så fald definere den Sumeriske cubit som ca. 518,6 mm.

Andre systemer 
Den indiske Hasta og Thai sok er andre traditionelle enheder baseret på længden af forarmen. Se også alen.

Kilder/referencer

Bibliografi 
 
 Petrie, Sir Flinders Pyramids and Temples of Gizeh (1881)

Eksterne henvisninger 

 Measurements of the Nippur Ell, now in a museum in Istanbul (Turkey).

Længdeenheder
Mahe

Mahe, Mahé, Mähe eller MAHE har flere betydninger:
 Mahe (cubit) – gammel længdeenhed.
 Mähe, Estland – et underdistrikt af Tallin, Estland.
 Mahe distriktet – en af de fire distrikter af Union Territory of Pondicherry i Indien.
 Mahé, Indien – en kommune i Mahe distriktet og tidligere Fransk koloni.
 Mahe, Ladakh – en by i Ladakh, Indien.
 Mahé-floden – en flod i Indien.
 Mahé, Seychellerne – hovedøen i Seychellerne.
August Tuxen

August Tuxen henviser til:

 August Tuxen (kemiker) (1850–1903) – dansk agrikulturkemiker
 August Tuxen (officer) (1853–1929) – dansk general og militærhistoriker
Feliks Jarocki

Feliks Paweł Jarocki (født 14. januar 1790 i Pacanów, død 25. marts 1865 i Warszawa) var en polsk zoolog og entomolog.

Biografi 
Jarocki var doktor i de frie kunster og filosofi. Han oprettede og ledte fra 1819 til 1862 Det Zoologiske Kabinet (en samling dyreeksemplarer) ved Warszawas Kongelige Universitet. Samlingen var baseret på baron Sylwiusz Minckwitz’ samling, der indeholdt mere end 20.000 eksemplarer. Jarocki udbyggede samlingen ved hjælp af opkøb og videnskabelige ekspeditioner til det østlige Polen og Ukraine. Han anskaffede også mange vigtige bøger til det zoologiske bibliotek. Da han gik på pension, rummede den zoologiske samling 65.690 eksemplarer, og biblioteket havde 2.000 bøger. Han blev afløst af Władysław Taczanowski.

I 1821 skrev Jarocki værket Zoologia czyli zwierzętopismo ogólne podług naynowszego systemu ułożone.

I september 1828 ledsagede han den 18-årige Frédéric Chopin på en rejse til Berlin.

Eksterne links 
 Polish Academy of Sciences 

Zoologer fra Polen
Sopning

At soppe er at opholde eller bevæge sig på lavt vand oftest med bare tæer. Aktiviteten foregå ofte på strande eller på vandkanten ved en sø gerne i forbindelse med badning.

Vand
Spil og lege
Vandkastanje

Kinesisk vandkastanje (Eleocharis dulcis), der oftest blot kaldes vandkastanje, er et halvgræs som avles for sine spiselige underjordiske knolde. Den har rørformede grønne stængler som kan blive op til 1,5 m høje.

Navnet "vandkastanje" relaterer sig til plantens knoldede rødder, der er spiselige enten rå og/eller kogte.

Vandkastanjen smager rigtig godt i thaimad og andre asiatiske retter.

Kilder/referencer 

 Porcher Michel H. et al. 1995 – 2020, Sorting Eleocharis Names. Multilingual Multiscript Plant Name Database – A Work in Progress. Institute for Land & Food Resources. The University of Melbourne (2004)
 Smittskyddsinstitutets sida om bland annat Fasciolopsiasis

Eksterne henvisninger 

 
Planterødder
Lysias

Lysias (græsk: Λυσίας) (ca. 445 f.v.t. – ca. 380 f.v.t.) var en logograf (taleskriver) i antikkens Grækenland. Han var en af de ti attiske oratorer, der er medtaget i den "alexandriske kanon" samlet af Aristofanes fra Byzans og Aristarchos fra Samothrake i det tredje århundrede f.v.t.

Han levede af at skrive taler for dem, der havde råd til det, ofte i forbindelse med straffesager.

Eksterne henvisninger 

 

Forfattere fra antikkens Grækenland
Vandtårnet på Søndermarken

Vandtårnet på Søndermarken er et vandtårn på Søndermarken i Vejle. Tårnet er et af to vandtårne i Vejle (det andet værende vandtårnet på Nørremarken), som er af paddehattetypen.

I 2009 udsmykkede TRE-FOR, som er tårnets ejer, tårnet med hvidt og blåt LED-lys som et led i et samarbejdsprojekt mellem Philips og Vejle Kommune kaldet "Lysende Vejle 2008". I 2010 afholdte virksomheden "Åbent Vandtårn" i forbindelse med Verdens Vanddag i dens tre vandtårne (foruden på Søndermarken også Gøhlmanns Vandtårn, Kolding og Kaltofte Vandtårn, Fredericia), hvor mellem 500 og 600 mennesker benyttede lejligheden til at se byen fra toppen af tårnet.

Radio Vejlefjord sender fra vandtårnet.

Referencer 

Vandtårne i Region Syddanmark
Bygninger, konstruktioner og anlæg i Vejle
Vandtårnet på Nørremarken

Vandtårnet på Nørremarken er et vandtårn på Nørremarken i Vejle. Tårnet er et af to vandtårne i Vejle (det andet værende vandtårnet på Søndermarken), som er af paddehattetypen.

Vandtårne i Region Syddanmark
Bygninger, konstruktioner og anlæg i Vejle
Mølholm Vandtårn

Mølholm vandtårn er et vandtårn i Mølholm i Vejle.

Vandtårne i Region Syddanmark
Bygninger, konstruktioner og anlæg i Vejle
Vandtårnet i Roelofarendsveen

Vandtårnet i Roelofarendsveen er et tidligere vandtårn bygget i 1932 og er tegnet af arkitekten Hendrik Sangster. Tårnet har en højde på 31,5 meter og en kapacitet på 150 m³. Det står i Roelofarendsveen i Zuid-Holland. Tårnet anvendes i dag til blomsterforretning og er udsmykket med et tårnhøj tulipan på hver af dets sider.

Roelofarendsveen
Caspar Christopher Brockenhuus (1722-1762)

Caspar Christopher Brockenhuus (16. april 1722 – 17. marts 1762) var en dansk godsejer og officer.

Han var søn af generalløjtnant Johan Frederik Brockenhuus og Christiane Frederikke Louise Giedde og arvede efter faderen herregårdene Bramstrup og Lindved. 1740 blev han kornet ved 2. jyske rytterregiment, 1742 løjtnant og forsat til 2. fynske regiment, 1745 ritmester, 1750 generaladjudant, 1753 sekondmajor, 1755 sekondoberstløjtnant, 1757 kammerherre, blev 1760 dispenseret for majors tjeneste og tog 1760 afsked fra Hæren som karakteriseret oberst.

Han er begravet i Nørre Lyndelse Kirke.

Kilder 
Danmarks Adels Aarbog 1962

Kammerherrer fra Danmark
Kavaleriofficerer fra Danmark
Danskere i 1700-tallet
Caspar Christopher 02
Personer fra Fyn
Godsejere fra Danmark
Caspar Christopher Brockenhuus (1649-1713)

Caspar Christopher Brockenhuus (født ca. 1649, død 10. april 1713 på Hovindsholm, Ringsaker, Hedmark) var en dansk-norsk godsejer og officer.

Han var søn af lensmand på Tønsberg Johan Brockenhuus (1614-1673) og Anna Rantzau (ca. 1618-1673). Faderen ejede Sebber Kloster i Nørrejylland samt Hovindsholm, Tjerne og Skridshol i Norge, som Caspar Christopher Brockenhuus arvede ved faderens død. Sebber Kloster solgte han 1697.

13. februar 1671 blev Brockenhuus immatrikuleret ved universitetet i Leiden, blev 1672 kornet ved norske rytterregiment, 1673 løjtnant, 1675 tillige generaladjudant og 1. oktober samme år ritmester. 1. september 1676 blev han oberstløjtnant og fik 13. marts 1711 afsked med generalmajors karakter.

Brockenhuus ægtede Cathrine Hedewig Løwenhielm (1661 i København – 5. maj 1719 på Hovindsholm), datter af general Hans von Løwenhielm.

Han er begravet i Nes Kirke.

Børn 
 Sophie Brockenhuus (død 4. marts 1748)
 Hans Brockenhuus-Løwenhielm (1679-1734)
 Johan Frederik Brockenhuus (1682-1756
 Barte Magdalene Brockenhuus (21. februar 1684 på Hovindsholm – 3. marts 1769 i Christiania)

Kilder 
Danmarks Adels Aarbog 1962

Generalmajorer fra Danmark
Kavaleriofficerer fra Danmark
Danskere i 1700-tallet
Caspar Christopher 01
Godsejere fra Danmark
Godsejere fra Norge
Charlotte Petersen

Charlotte Petersen (født 1964) er en tidligere dansk elitesvømmer, som svømmede for Albertslund Idrætsforening og Lyngby Kammeraternes Idrætsforening. Hun var i slutningen af 1970'erne og begyndelsen af 1980'erne indehaver af flere danske rekorder på de længere crawldistancer.

Charlotte Petersen bor i dag2012 i Saint Petersburg, Florida, USA.

Personlige rekorder
Langbane 
 100 meter crawl 58,30 1980 
 200 meter crawl 2.04,80 1980 
 400 meter crawl: 4.20,49 1980
 800 meter crawl: 8.58,27 1980
 1500 meter crawl: 17.54,60 1980
 200 meter rygcrawl: 2.28,05 1980
Kortbane
 200 meter crawl: 2.02,70
 400 meter crawl: 4.15,17 1980
 800 meter crawl: 8.44,6 1980
 1500 meter crawl: 16.40,99 Borlänge, Sverige. 16. januar 1981

Kilder

Svømmere fra Danmark
Personer fra Albertslund
Brunfiltet stjernemos

Brunfiltet stjernemos (Mnium hornum) er et meget almindeligt mos i ellesumpe eller på morbund i skove. Det er et mos, som er nemt at kende på sine savtakkede blade og tætte rhizoidfilt.

Brunfiltet stjernemos har oprette stængler med 4-8 mm lange, lancetformede blade, hvor randsømmen har kraftige, parvise tænder. På bladets underside er også ribben forsynet med tænder. Bladene er helt lysegrønne om foråret, men bliver senere mørkegrønne. Sporehuse er almindelige.

Arterne i stjernemos-slægten er dioike, dvs. at de hanlige og hunlige kønsorganer er fordelt på forskellige planter. For at befrugtningen kan finde sted skal spermatozoiderne således bevæge sig fra hanplanten til hunplanten. De hanlige kønsorganer er samlet for enden af stænglen i en stand (gametangie), der er formet som en kop. Når en regndråbe rammer denne kop, spredes spermatozoiderne med resterne af dråben ud til siderne, og derved kan de befrugte en nærstående hunplante. Observationer foretaget på fælledkrybstjerne har vist, at spermatozoiderne kan sprede sig i en radius på helt op til 10 cm på denne måde.

Brunfiltet stjernemos er udbredt i de tempererede dele af Europa. Desuden i det østlige Nordamerika, Japan og Azorerne.

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .
 Bernard Goffinet – Bryology (and Lichenology) Systematik

Eksterne henvisninger 

 www.biopix.dk Billeder

Planter i Danmark
Mniaceae
Iveco EuroTech

Iveco EuroTech var en tung fjerntransportlastbil fra Iveco. Modellen kom på markedet i 1992 og blev valgt til International Truck of the Year 1993. Modellen fandtes med seks forskellige motorer, tre forskellige konfigurationer og tre forskellige kabiner.

Udførelser

Motorer 
 Iveco 8060.45 S TCA, 5.861 cm³, 167 kW (227 hk)
 Iveco 8360.46, 7.685 cm³, 196 kW (266 hk)
 Iveco 8460.41 C, 9.495 cm³, 220 kW (300 hk)
 Iveco 8460.41 K, 9.495 cm³, 254 kW (345 hk)
 Iveco 8460.41 L, 9.495 cm³, 275 kW (375 hk)
 Iveco 8210.42, 13.798 cm³, 309 kW (420 hk)

Konfigurationer 
 4×2 (180E og 190E)
 6×2 sættevognstrækker med tre aksler (240E)
 4×2 sættevognstrækker (440E)

Gearkasser 
 Iveco gearkasse med 9 gear og bakgear
 TS11612 og TS13612-Eaton Fuller 12 gear og 3 bakgear
 ZF 16S151 16S221 16 gear og 2 bakgear
 Eurotronic ZF automatisk kobling fra 1996, fås kun til modeller over 375 hk

Førerhuse 
 Normalt tag
 Fjerntransportkabine med lavt tag
 Fjerntransportkabine med højt tag

Eksterne henvisninger 

EuroTech
Lastbilmodeller
Baghjulstrukne biler
Biler introduceret i 1992
Biler fra 1990'erne
Biler fra 2000'erne
Granberg

Granberg:
 (Ebba Charlotta) "Jane" Granberg, née Horney (1918  1945), en svensk/dansk kvinde
 Johan Olof Granberg (1858, Stockholm  1933), en svensk kunsthistoriker
 Victor Granberg, en svensk ballonskipper
 Den går ikke, Granberg
Johan Cornelius Tuxen

Johan Cornelius Tuxen (født 12. maj 1820 i København, død 29. januar 1883 sammesteds) var en dansk søofficer, søn af Peder Mandrup Tuxen og far til Herman Tuxen.

Tuxen blev Officer 1840, 1875 afgik han med Kommandørs Karakter. I den første slesvigske Krig gjorde han Tjeneste i Korvetten »Diana«, 1864 førte han Skonnerten »Diana« paa Blokade i Østersøen, 1854-65 var han ansat som Lærer i Navigation ved Søkadetakademiet og deltog med Broderen Georg Emil Tuxen i udarbejdelsen af Navigationslærebøger og -tabeller. 1864-79 repræsenterede T. Christianshavns Kreds i
Folketinget som Højremand; han var ligeledes Medlem af Havneraadet, Medopretter af den første tekniske Skole, 1875-81 Næstformand i Industriforeningen, 1851—81 Formand for Selskabet til Søfartens Fremme. 1868 indtraadte T. desuden i Frederiksbergs Kommunalbestyrelse. Som Forfatter har T. udfoldet en betydelig Virksomhed; foruden de ovennævnte Lærebøger har han udgivet populære søkrigshistoriske Bøger, en fortrinlig populær Astronomi, Skibsbygningskunstens Historie m. m. 1856—64 redigerede han desuden »Arkiv for Søvæsen«. Hans grav findes stadig på Holmens Kirkegård.

Kilder

Eksterne henvisninger 
 

Søofficerer fra Danmark
Faglitterære forfattere fra Danmark
Dansksprogede forfattere fra Danmark
Medlemmer af Frederiksberg Kommunalbestyrelse
Folketingsmedlemmer i 1860'erne
Folketingsmedlemmer i 1870'erne
Foreningsformænd fra Danmark
Militærhistorikere fra Danmark
Medlemmer af Københavns Borgerrepræsentation i 1800-tallet
Kommandører af Dannebrog
Redaktører fra Danmark
Videnskabsformidlere fra Danmark
Danskere i 1800-tallet
Johan Cornelius
Personer i Treårskrigen fra Danmark
Personer i den 2. Slesvigske Krig fra Danmark
Personer fra København
Personer i Dansk Biografisk Leksikon
Salmonsens
Georg Emil Tuxen

Georg Emil Tuxen (11. december 1814 i København – 21. september 1885 sammesteds) var en dansk søofficer, søn af kommandørkaptajn Peder Mandrup Tuxen, far til Sophus Christian Andreas og Søren Ludvig Tuxen.

Tuxen blev 1834 sekondløjtnant i marinen efter ved afgangsprøven at have erholdt æressablen; 1842 avancerede han til Premierlieutenant, 1852 til Kapitajnlieutenant, 1864 blev han kar. Orlogskaptajn og 1869 afskediget af de farende Officerers Række, samtidig med at han fik Kommandørs Karakter. T. var 1836 udkommanderet paa Søopmaaling og 1837-38 med Briggen «St.
Thomas» i Vestindien. Ved sin Hjemkomst kastede han sig over Studiet af Astronomi og Navigation, underkastede sig Examen i
disse Fag og ansattes derefter som Inspektionsofficer ved Søartilleriet. 1842 var han udkommanderet med Fregatten «Thetis» til
Middelhavet, 1846 med Briggen «St. Croix» til Island.

Fra 1846-54 virkede T. som Lærer i Mathematik og Navigation ved
Søkadetakademiet, hvilken Virksomhed dog afbrødes i krigsårene; 1848 var han nemlig udkommanderet paa Blokade ved Elben med
Fregatten «Gefion», Aaret efter som næstkommanderende med Briggen «St. Croix», der blokerede Danzig; han deltog ved den
Lejlighed i Briggens Kamp med den tyske Damper «Preussische Adler», som flygtede; for sit gode Forhold under Kampen
dekoreredes han med Ridderkorset. 1850 gik han som næstkommanderende med Korvetten «Diana» på Togt til Island. 1854 var
han sidste gang på togt med Kadetskibet, Korvetten «Valkyrien», som Navigationslærer for Kadetterne.

1851 ansattes T. som Navigationsdirektør i Kongeriget, fem Aar senere tillige i Hertugdømmerne. I denne Stilling har han
gjort sig meget fortjent; han indførte ensartet Undervisning i Navigation for hele Monarkiet, oprettede flere Navigationsskoler og
udarbejdede aldeles fortrinlige Lærebøger og Tabeller for Navigationsundervisningen sammen med sin Broder J. C. T., der havde
afløst ham som Navigationslærer for Kadetterne. Da Stillingen som Navigationsdirektør 1869 oprettedes som et særligt Embede,
traadte T. af som farende Officer, men vedblev at virke som Direktør indtil 1. Jan. 1885. Aaret i Forvejen var han paa en
Inspektionsrejse til Fanø kæntret med en Baad; Følgerne af det hermed følgende kolde Bad formaaede den 7oaarige Mand ikke
at overvinde, og han trak sig derfor tilbage fra sit Embede; kort tid efter afgik han ved døden.

T. var en rolig, tillidindgydende Personlighed, en fortrinlig Lærer, en grundig Videnskabsmand og en saare human og
velvillig overordnet. Han blev 23. Sept. 1843 gift med Andrea Meyer (f. 22. Juni 1817 d. 1. Sept. 1890), Datter af Oberst i Artilleriet
Andreas Bruun M. (f. 1777 d. 22. April 1836) og Sophie Christine f. Barth (d. 7. Marts 1861). Han er begravet på Holmens Kirkegård.

Kilder

Eksterne henvisninger 
 
 

Søofficerer fra Danmark
Danskere i 1800-tallet
Personer fra København
Georg Emil
Artikler fra 1. udgave af Dansk biografisk leksikon
Vandtårne i Danmark

Her listes eksisterende vandtårne i Danmark.

Lister over bygninger, konstruktioner og anlæg i Danmark
Laurits Regner Tuxen (flertydig)

Laurits Regner Tuxen henviser til:

 Laurits Regner Tuxen (præst) (1810—1875) — dansk præst og forfatter
 Laurits Regner Tuxen (1853—1927) — dansk kunstner.
Chad le Clos

Chad Guy Bertrand le Clos (født 12. april 1992) er en sydafrikansk svømmer. Han blev olympisk mester på 200m butterfly og sølvmedaljevinder på 100m butterfly ved sommer-OL 2012 i London.

Eksterne henvisninger 

 London 2012 Official Profile
 

Olympiske mestre fra Sydafrika
Olympiske sølvmedaljevindere fra Sydafrika
Olympiske medaljevindere i svømning
Svømmere fra Sydafrika
Svømmere ved sommer-OL 2012
Svømmere ved sommer-OL 2016
Svømmere ved sommer-OL 2020
Medaljevindere ved sommer-OL 2012
Medaljevindere ved sommer-OL 2016
Mnium

Mnium (Stjernemos) er en slægt af mosser med ca. 19 arter, hvoraf tre findes i Danmark. Mnium er et græsk navn for mos. Det danske navn kommer af, at gametangierne med deres svøbblade har stjerneform.

Arterne i Mnium-slægten har oprette, mørkebrune stængler med lancetformede, tandede blade, der har kraftig ribbe og randsøm. Sporehusene er ofte nikkende.

 Brunfiltet stjernemos Mnium hornum
 Rødlig stjernemos Mnium marginatum
 Indigo stjernemos Mnium stellare

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Smith, A. J. E. The Moss Flora of Britain and Ireland, 2004, Cambridge University Press, 
 Mogensen, G.S. & Goldberg, I. Danske navne for Tørvemosser, Sortmosser, og Bladmosser der forekommer i Danmark, 2005. PDF-dokument

Mosslægter
Mniaceae
Martin Barthold

Martin Barthold (eller Morten Bertelsen) (1617 – 1693 på Bækmark i Ribe Stift) var en dansk officer og amtmand.

Han skrev sig til Golcken i Mecklenburg. Der vides ikke noget om hans ungdom, men han er rimeligvis tidlig kommet i svensk krigstjeneste, derefter i dansk. 1656 blev han gift med Cathrine von Andersen (f. 1626), en datter af adelsmanden Claus von Andersen og Cathrine von Kahlen; med hende fik han Ulfsund i Ribe Amt. Fra 1673 var han amtmand og kommandant på Bornholm, indtil krigen med Sverige lagde beslag på ham og lod ham vinde sig et navn. Han blev 1675 chef for 2. sjællandske nationale Infanteriregiment, som 1676 blev indskibet på Niels Juels flåde og ført til Gulland. I en håndevending indtog han øen og fæstningen Visborg i slutningen af april og vidste i løbet af krigen som chef for den straks oprettede visbyske bataljon at holde øen imod svenskernes gentagne angreb. Ved et glimrende forsvar 30. maj 1679 gjorde han til sidst ende på svenskernes energiske forsøg. Kort efter fik han ordre til at rasere slottet og fæstningen og begive sig til hæren i Holsten. Efter freden trak han sig tilbage fra krigstjenesten og døde 1693 på sin gård Bækmark i Ribe Stift, som han havde købt 1682. Hans enke døde i året 1700. De ligger begge begravede i Nes Kirke ved gården Ulfsund.

Kilder 
 P.F. Rist, "Martin Barthold", i: C.F. Bricka (red.), Dansk Biografisk Lexikon, København: Gyldendal 1887-1905.

Personer i Dansk Biografisk Leksikon
Officerer fra Danmark
Danskere i 1600-tallet
Personer i Den Skånske Krig fra Danmark-Norge
Amtmænd fra Danmark
Godsejere fra Danmark